
DITËT 


Posi ata gjerdanët n’fyt 
vargjet e gurëve të ftohtë, 
ashtu n’krah’t tonë k’to ditë 
kanë randue, janë renditë. 

A ditë janë kTo ditë 
vuejtje argatësh të shkretë! 

Në mëngjes me natë ngrihesh 
e në mbramje vonë kthehesh, 
me gëzim në mëngjes nisesh 
e me lot’ në mbramje kthehesh 

Le të mbetet, eh, e shkretë 
kjo jetë, e qenit jetë! 


Lind njeri-të të robnojnë 
lind njeri-të të poshtnojnë, 
gji'thë jetën papra t’punosh 
e të tjerët t’i pasunosh! 

Për pallate t’bardha, t’hueja, 
gërmoni vorret tueja! 

Për vehte vetëm angari, 
për vehte vetëm vuejtuni, 
si gjerdan vargohen ditët, 
varg si hallkë e çeliktë. 

Hallkë hekuri renditu 
an’e mbanë fytit endu! 






























BRENGA 


A nuk ka jetë, a nuk ka 
dashtni për jetë të madhe ma, 
dashtni për jetë njerzore 
në këto mushkni punëtore. 

A nuk ka zemër, a nuk ka 
zemër mbi zemrat zemër, 
zemër-e gjanë gjanësi, 
zemër-e thellë thellësi, 
botën ta përfshij’ e t’jetë 
e vogël për këto mushkni? 

A nuk ka ditë t’bardh’, a nuk ka 
mbi ditët ditë s’i s’ka ma, 
ditë të jet’e puntorëve, 
ditë-diell i nalt’ naltësi, 
ditë-det i gjan’ gjanësi — 
dielli të ndalet të qëndrojë 
dhe koha habitshëm të ndalojë: 

zemra prangat i dërmon, 
flamurin e kuq pikon, 
zemra që do të hapet 
dhe zgjanohet gjanë gjanësi 
të tanë botën ta përfshij’. 





















MUNDIMI KATUNDAR 


Për brij arës, për brij lugut, 
brij kodrave t’ulta, t’blerta, 
uji rrjedh, uji përfshin 
lotë bujqish, mund katundesh 
breng’ mjerime katundare. 

E burimi ujë buronte, 
fush’n e frytshme e ujiste, 
fusha frytshme fryte dha. 

E mortaja natën ecte, 
fryt’n e fushës a e mblidhte, 
se hambari shprazët mbettë! 

Dielli ndritshëm më ndriçonte, 
pyll’i bukur më gjelbronte — 
në pyll zogu kang’ këndonte. 

A gur në zemër iu vu, 
për flokësh shtriga a e zu, 
zemrën e fshatit-shekull n’pikllim! 

Kush e derdh, kush po e çon 
atë brymë që e shkreton 
nëpër ara të gjith’ drithin, 
nëpër vneshta të gjith’ rrushin? 

Që dhe drithi t’mos gjelbrohet, 
që dhe rrushi t’mos kuqlohet, 
që prej mundit katundari 
të mos ket’ dobi i pari? 

DUHANVJELËSIT 


Në kandar të ftohtë e peshojnë me gram, 
por a mundet me e peshue 
mundimin tanë, tanin duhan, 
djersën tonë që asht krypësue. 

Në mëngjeset e verës qysh para agimit, 
deri n’orët e shurdhta të mbramjes së dimnit, 
ai unshëm tonin mundim gëllti, 
djersën e gjakun, e tonën fuqi. 

1 verdhë të verdha i ban ftyrat e zbeta 
dhe në mushkni'bie mikesha të verdha. 

Në mëngjeset me brymë, në t’fresktin agim, 
na të mendueshëm atë e mbledhim. 

Gjeth mbas gjethi këpute, 
gjeth mbas gjethi rradhoje, 
gjeth mbas gjethi ndrroje, paloje, 

gjeth mbas gjethi përkdhelshëm, idhnueshëm randoje 

dhe n’vargun e gjatë prej pikave të djersës 

dhe shpresave të mallkueme, dhe të gjelbërtit idhnim 

me sy të turbulluem, me të idhnueshëm shikim 

në gjethet e njoma si ar të verdha 

vargoje qartas, po ashtu pa za: 

prrallën t’idhët të jetës së turbullueme. 

A nuk e din? 

Kur koha vjen të peshohet duhani 

maf nuk ka, gërmon në mushkni 

pa u ndalë, fund pa gjetë 

jo brengë, por mallkim, e n’syt e turbulluem 

dhe padashtas gufon vetë 

tajfuni. 



















Kandari i merr fletët e arta, 
e n'mushkni tërbohet egërsisht dallga 
e brengës së verdhë-e gjetheve të verdha 
e djersës së verdhë të duerve tona! 


LENKA 

„Bilana pëlhurë zbardhonte .. 


Lenka qyshkur e la 
këmishën e hollë t’lintë 
në avlimente paendë 
d.he me nallana shkoi 
duhan n’monopol t’rradhoj’ — 
iu ndryshue krejt fytyra 
posht’ vetulla iu lëshue 
dhe buza iu shëmtue. 

Nuk ishte e lindun Lenka 
për atë të shkretë duhan! 
Duhanet helme të verdha 
për mushkni-tuf’ t’trandafilta. 

Vjeti i parë kaloi 
bucë në zemër iu ba, 
vjeti i dytë mbaroi 
dhimbja në krahnor nuk e la; 
e vjetin e tretë toka 
trupin e saj mbuloi. 

E natën kur Hanëza 
mbi vorr rrezet lëshonte, 
mbi të e qetë era 
dhimbje pikëllimi këndonte: 
„Pse më mbete, pse më mbete, 
moj këmishë, ti, pambarue 
këmish’ që ishe për t’dhurue ...” 

NDAMJA 
— Gurbetçijve — 


A s’të tregova, a s’të tregova 
a s’spiegova, kur nga ty u ndava? 

Hiç, moj, mos më prit, hiç, moj, mos më prit 
Belgradi a kulshendër, d’Belgrad un’ rob 
shëndetin e Ja në t’hueja shtëpi, 
me timin shëndet të pangijshmit ngi, 
e në shtëpi unë nuk kam m’u kthye, 
syt tueja ma nuk kam me i shikue, 
trupin tand ma nuk kam me e lëmue, 
atje larg diku i shkretë vorri 
mjerim i shkretë, moj Velë, për ty 
i shkretë do të mbetet! 

E dij gjerdan ma ti s’ke rendit’, 
e dij ti pajë ma nuk pregadit, 
e dij, Velë, çdo gja u ba shkreti, 
argate e fnjerë a s’je dhe ti? 

Duhane mbjell, duhane rradhit 
duhane dhimbshëm n’monopol rendit — 
me pikëllim ti më përkujton 
dita durim randë randon. 

Por unë çka të them, Velë, ndigjo! 

Ti mos mallko e hiç mos vajto! 

Ngrei pak syt, syt si shkëndia 
nji ata sy që kallin shpirtna. 

Ai që, moj Velë, na muer çdo gja, 
prej ferrit ma t’errit’ ai, moj, na la 
shekuj për mundim, por edhe për luftë, 
se ka posi na shumë në këtë botë. 



























Ka edhe ka-mundohen, gërmojnë, 
gërmuesit gërmojnë nëpër errësi, 
gërmuesit gërmojnë dhe tunel shpojnë. 

Ka edhe ka-të madhnueshëm gëzim, 
gëzim të thellë në errësinë 
shkëlqe, moj Veliçe, si prush u trete 
në luftë vorri shpirtin s’e merr! 

BALADË PËR TË PANJOHTUNIN 




Në fush' t’Manastirit diku 
vner lëshon nji shelg i mallku’, 
nën atë shelg nji vorr shikon, 
nji ushtar i panjohtun aty pushon. 

Qysh nluftën botnore asht shtri, 
qysht at' her’ i shtrim asht ba dhe, 
mjerim i forf e ka përpi 
këtu ai i shkreti u ba fli. 

Askush nuk qëndron pran’ tij, 
mbi te qielli i nalt’ me yj, 
toka nën të po mëshihet, — 
mbi vorrin shelgu po ngrihet. 

E n ’pyjet që janë gjelbërue, 
atje në nji vorr janë vorrue 
luftarë për trimni të dallue, 
që ranë për atdhe tue luftue. 

Mbi ta drujt në mesnatë 
nga e keqja fërfëlluen, 
liqejt e maleve qartë 
me dritë t’fuqishme ndriçuen. 

Dhe nga ata-zanafillat 

nji mbas nji vinin, 

vorr në vorr zanat po shkonin 

trimat në valle i mirrnin. 


E kur ishim tue kalue 
afër shelgut të vnerue 
aty trimat u ndaluen 
vllaun e panjoftun ftuen: 

„Hajde, çohu, jaban, i shkue 
me zanat valle me vallzue, 
gjelat, agimi tue këndue, 
në katund kanë me këndue. 

E ai prej vorrit belbëzon 
nji mbas nji fjal’ t’idhta rradhon: 
„Kaloni, kaloni, vllazni, 
s’jam unë për atë shoqni. 

Kush për atdhe asht flijue 
për drejtësi tue luftue 
te ju, vllazën, ai s’vritet 
në zemrën tuej mbetet. 

Ju kangë atij i këndoni, 
me kangë ju atë e vajtoni, 
ashtu të gjithë ju lindni 
edhe gjithashtu ju vdisni. 

E këtu unë pse mbeta? 

Përse plumbi më qëlloi, 
përse toka më mbuloi — 
për çka un’ i ri u treta? 

Tregoni, vllazën, tregoni, 
tregoni, mandej kallzoni, 
asgja mue prej këtu s’më ngre 
e zez’ asht vdekja e ime. 

Luftarët i ulën krenat, 
e zanin e ndalën zanat, 
mjer ata, ata të shkretë, 
që në luft’ kështu kan’ mbetë. 

Heshtën, porse gjelat u zgjuen, 
gjelat e katundit kënduen, 
e zanat në pyll u larguen 
me luftarë ndër duer kaluen. 

E shkretë krejt fusha mbeti, 
i shkretë agoi agimi, 
e zanat në pyll u larguen 
i panjohtuni asht vnerue. 


ELEGJI PËR TY 

„Errësohu pyll, zemrohu motër ...” 




1 . 

U nisa dhe kalova dje 
n’at’ pyll të gjelbërt atje 
nën ahet rritë në naltësi, 
nëpër qylym hijeshn’gjanësi. 

Ecja me krye të turbulluem 
i krusun, i tretun, i menduem, 
ecja me buc’ n’zemër, me idhni 
dhe me gur të zi në krahnuer. 

Ej, gjidi, pyll i gjelbërt! 

Ej, gjidi, uj i freskët! 

Zogjt këndojnë, lot leshon ti. 

Dielli shkëlqen, errësohesh ti! 

Nëqoftëse mësheh eshtnat 
e vigajve trima të rij 
që këtu me ty janë shtri, 
n’ato prozhme plot errësi, 
pse s’len kangët t’jehojn’ n’ajri? 

Pse drujt këtu te ty 
dhe përmbi ata degët 

e përmbi degët gjethet 

fishkllojn’ hes’ntas me dhimbsum? 

2 . 

Atje nalt, nalt në qiell 
agon drita, zgjohet toka 
i përhap fletët dita, 
i derdh rrezet e florijta 
atje agimi skuqëllohet — 
zemra ime pikëllohet. 


2 Vjersha 

Pus të thellë nji gërmoni, 
uj’ të ftohtë nga ai nxirrni, 
plag’t e randa me të lagni 
të mos djegin, të mos dhambin. 

Agim i kuq e plot shkëlqim! 
Agim i dashtun probatim! 

Ti përhapesh në largësi 
a do t’japish njiher’ ngrohtësi 
kandshëm, fort, e mir’ e mirë 
përmbi lumej, përmbi pyje 
përmbi fusha, përmbi lugje, 
përmbi vendin tim të dashtun? 

3 . 

Dy kodra-dy tatëpjeta, 
midis tyne urë e hollë, 
nën urën uj i ftohtë përshkon 
kalon e plagën e pastron. 
Rrjedhë prej shekullit shekullor 
i rij e gjithnji ma rinor 
rrjedhë e atij mundimet 
të plakme e ma të plakme! 

Rrjedhë e përfshin me vehte 
pran’ tij që rrjedh çdo gja, 
edhe në kodrinat jeta 
myshket në troskë e veshme. 

Rridhni përroje të ftohta! 
Rridhni dhe imtësoni kodra! 
Rridhni nëpër tonat zemra 
se edhe gjaku rrjedh te na! 

4 . 

E mjer’ asht e mjer’ jeta argate 
n’errësi e ndërtueme, 
na kanë poshtnuem posi bagëti 
n’këtë bot’ plot bukuri. 

Kush ua theu fletët e bardha, 
fletët e pllumbave të bardhë? 
Kush i turbulloi krojet e qarta 
krojet e shpirtnat e pastra? 

Dhe kush e ndau dhe kush e ndau 
me mur njeriun nga njeriu? 

Dhe kujt iu kujtue, kujt iu kujtue 
njeriu prej njeriut t’jet’ i robnue. 

Dhe njeriu prej njeriut 
të vuejë, 
të hjekë, 
e t’ikë 

prej djepit deri n’vorr. 

5. 

Mirë ta dijsh, në mend ta kesh 
dhe kurr mos ta lash n’harres’ 
puntor je, vërtetë puntor 
do t'rrëxohesh dhe do t’çohesh. 

Vetëtimat n’kan’me mbrrijtë, 
dielli nëse ka me shndritë, 
rrugët, rrugët, vetëm rrugët 
t’luftës para teje janë. 

E përjetshme posi vdekja 
asht e gjatë edhe lufta, 
por ma e fuqishme se sa vdekja 
nëpër rrugët asht beteja. 

6 . 

Shtrydhni edhe grabitni 
djersën, mundin e mish’n e xhvesht’ 
gojat e shkreta ua mbyllni 
britmat të mos i ndini. 

Edhe syt e zi gërmoni 
të shikojnë mos i lejoni, 
duert e burrave i theni 
zemrën mizore ushqeni. 

Shuni edhe dritat! 

Errsina t’bahet gur i zi! 

Ka dhe ka në errësi 
diçka t’gjallë prap’t’ndriçojë, 
ka edhe në shpirtin dhimbje, 
ka dhe sbpirtna të ushqejë. 


Dhimbja dhemb-dhimbja djeg, 
dhimbja pjek-shpirti m’nerë, 
por dbe dbimbje kur xixëllon 
për të mallkuemit mjer’e mjerë! 



























MËNGJESI MBI NE 


Vijnë nga largësia e murrme 
të diellit rreze t’arta, 
derdhen nga largësia e murrme 
të mëngjesit lagështi të brymta. 

Nëpër të gjata gjansi të rrafshta 
çoiben mjeigulla të hollsa. 
e nëpër katunde të vegjël në gjum 
mëshehtas fërfëllon nji zhurm'. 

Fërfëllon e derdh’në zemër brengë 
për robët e tokës së zezë, 
heshtas fërfëllon për fushat e vdekme, 
për katundet e qytetet robë. 

Eh, ato gjansi të gjana, të rrafshta 
eh, ato të shkreta brenga, 
të vdekme, t’errta, t’egra kulçedra, 
t’ullijve të thyme dega. 

Nëpër to djers’e njeriut kullon 
dhe fuqia e përgjakshme rrënkon, 
nëpër to gëzim kurr nuk ka, 
po diell të gëzueshëm ka! 

Por ato mëngjese me brymë të freskta 
punojnë e punojnë në mushkni. 
Punojnë e këndojnë si stuhi 
si zjarr dhe i djegin mushiknitë. 

TATUNÇE 

Banës 


Mos më mallko, mos më vajto! 
Varg mallkimesh mos më rendo! 
Gur i randë më asht jeta, 
ma e randë më asht gjegja 
për të pop’llit fjaTtë shenjta! 

Nëse shtëpi unë nuk bana, 
nëse shimshir derë s'hapa, 
shpi vllaznore e kam botën 
vllaznisht derën që e hapën 
zemra-derë ma e naltë 
zemra-shtëpi ma e gjanë. 

Nëse grue unë nuk pruna, 
n’dhomën time gonxh’burbuqe, 
t’re dashnore dhe besnike, 
mos më vajto, mos më mallko 
shoqja n’luftë e n’betejë 
diell shkëlqen edhe ndriçon! 

Nëse të djelmënisë vjetët 
nëpër rrugët, nëpër izbet, 
në rinin’ e hidht’i mbolla, 
drejt në sy vetëm më shiko 
t’i më këndojshe, mos harro: 
„Nana cubin s’e ushqen ...” 

E nëse nuk vdes në shtëpi, 
po ku shtrigat veç gjimojnë, 
shkëndi t’luftës ku xixllojnë, 
të lumtë thuej, ti, o shpirt, 
ke përse të quhesh shpirt. 

NE STRUGE DYQAN TE KEM 

„Zanati asht i artë” 

Fjalë e urtë 


1 . 

Shkrumohu, merak, u përvlo, 
shkrumohu edhe banu hi: 
vetëm mjerime mos trazo 
mjeshtërve të mirë tash n’pleqni! 

Kohë të vështira kanë arri 
edhe të randa mallkime 
prej dite n’ditë,vdiset n’uri 
shpirti me vjet mbledh vner të zi! 

Mos këndo kangën e mjerimit 
nëpër pyje lisat kalben 
ujnat rrjedhin-kodrën sharrojnë 
plepa të rrij me vehte çojnë. 

Çarshitë dalngadalë u shuen 
edhe dyqanet u shkretuen — 
çdo gja u shkretue, u përmbys 
mjeshtria e artë u ndryshk. 

2 . 

Na kishim çarshi për tregti 
dhe zgjoj kosha pazare të rij 
magaza t’mëdha t’rreshtueme 
me mall plot të mbushme. 

Po të zbritshe poshtë në treg 
po të kaloje kah dyqanet 
jehonte zhurm’, pun’, gjallni, 
sanduqe t’mbushuna me flori. 

Këpucët i banim vet’at’her”, 
plloskat, kazmat, sendet me vlerë’, 
me duert tona punuem 
qytete të bardha ndërtuem. 

Kush i shkretoi, qytetet 
kush na i rrënoi? 

Kush i shkretoi i mbylli 
dyqanet e t’naltat shtëpi? 

3 . 

Në mbramje atje n’perëndim, 
n’mbramje në t’parin terrim, 
pragun kaloj shumë i lodhun, 
n’dhom’t’shkatrrueme- i mërzitun- 
n’minder ulem ashtu shtrembue 
n’krahnor guri tue më randue, 
ku asht, ah, ku asht, dëfrimi, 
ku asht shpija, ku asht gzimi? 

Heshtja e mallkueme nuk pran, 
heshtja e mallkueme nuk bëzan, 
sikur, perëndi, mortaja 
për flokësh t’gjith’i ka zanë. 

Nëpër rrugicat shapëllojn’ 
këpucë me thumba ndigjon, 
heshtjen e presin me thika, 
venën e pijnë me kupa. 

Dhe trandafilat në bahçe 
i ndëgjon me errësinë, 
pëshpërin pa merak dashtuni, 
pëshpërin koh’t e arta n’lumni. 

4 . 

Prralla mbeten përherë 
vozgat e vjetra me verë: 
prralla t’dhimbshme në mjerim 
në zemër bucë bahet n’trishtim! 

Të prishuna e t’mykuna 
n’raft ram’ e t’ndryshkuna 
n’izbe t’errta në lagështi 
krymbat i hanë këto fuçi. 


Askush s’farkon, s’ban ma fuqi 
t’mëdha si t’vjetrat s’bajn’ tani! 
Si t’vjetrat mbushë me pije 
me venë të kuqe plot shije. 

Edhe natën ndëgjon zhurmën 
n’vozgat sajbit tue shëtitë 
ikin-se frigohen fëmijt- 
andrra për kohën që ka ikë . . . 

5 . 

Bankat ndërtuen pallate, 
të gjana përhapen rrjeta, 
bankat ndërtuen pallate 
dhe kulla t’holla, të nalta: 
kulla termaj naltësohet, 
toka teposhtë thellohet. 

Nga çdo gja kajmakun hanë 
edhe larg nga djersa shtrydhin, 
nga çdo gja kajmakun hanë 
vetëm mundin na e lanë. 

Bankat ndërtuen pallate, 
bankat e imamëve të rij, 
tjerët këpucët na i ndreqën 
me kangë vorrin na e hapën- 
u zhduk e u ndryshk i arti 
i ndershmi i yn’ zanati! 

6 . 

Qe, doli me nallana, 
e bardh’ e bukur Fidana, 
shëtit posht’ në çarshi 
kur i ulun n’qepenek rri. 

Nëqoftëse me sy shikoj 
sy asht-ta qorroj, 
nëse me dorë lëmoj 
dor’asht-ta shkurtoj. 

Nëse trupi më kaplon, 
pse ktu t’gjall, po m’varron, 
Fidan’, m’thuej, due me t’tregue 
f’tyrën t’mshef-ku m’e sukllue? 































Mjeshtër e ustabash mbrrijta, 
isha mjeshtër e çirak zbrita: 
për borxh dyqani m’u grabit, 
për borxh aletet i kam shit\ 
Me duer jam e k’to të dyja 
m’u thanë nga papunsia. 

7 . 

Të randin mjerim të randë, 
të randën fishklloje randë! 

E rand’e madhe je dashtuni 
ma e randë je përlëkuni. 

Nji kup’venë t’kuqe mbushni! 
Mbushni kupën në veresi! 

Ta farkëtojmë bjereni 
pallën e Marko mbretit. 

Gjethet kan’ ra në pyje- 
vetëtimat vetëtojnë n’izbe! 

Në fushë përmbi shqerat 
të mprehta shkëlqejnë thikat. 

Në Strugë të kem dyqan, 
në qepenekt, unë, të rij, 
të shikoj, vetëm, të shikoj 
dhe aty jeta le t’më shkoj. 


GËRMUESIT 


Zbardhet nata e errtë! 
Copëtohet shkambi-terr! 

E gjeli n’katund këndon, 

dhe agimi agon- 

në gjak mbi shkambin lahet 

dhe thith’errësi 

e me fuqi 

dita 

shkëlqen! 

Çohuni ju t’lodhun, 
gërmues e gërmuese, 
nga mundi 
popull 
i zi! 

Me kazma n’krah 
me kore bukë-tha 
nëpër rrugicat e përpjeta, 
nëpër fushat e rrafshta, 
në ditët n’shkëlqim 
të nisemi dhe na 
të mjeruem pada! 

E gjyshit bogumill 
toka e butë rrënkon 
e gatshme për fryt 
me breng’pret në shpirt 
rahjet e forta 
të kazmave të mprehta 
mbi troskë 
pelin 
eshkë! 

















































Në punë! 

Në mund! 

T’i gërmojmë butë 
fushat e frytshme 
me afjon, drith’, duhan 
të bahen të begatshme. 

Nëpër vijat e shtrembta 
ujë të lëshojmë 
për orizin e ri 
për lobodat që gjelbërojnë 

Në punë! 

Në mund! 

Të prodhohet fryt i pasun! 
Të ngjallet jetë e re! 

Në hi troskë, pelini 
në zjarr vorfënia, mjerimi! 
Dejt të lëshojnë 
rranjë në thellësi 
frytet të rriten 
nalt në naltësi, 
të lirë 
në ajri! 

Lavrojmë me pllug, 
por toka e artë 
sa e pasun asht! 

Në hi troskë, pelini 

në zjarr varfënia, mjerimi! 

Të pushojë, të zhduket 

e madhja idhëni 

për jetën në vorfëni 

njeriu 

asht ba- 

bagëti. 

Nuk jemi ne të vetëm, 
nuk jemi vetëm këtu- 
ne jemi në tanë botën 

të panumërt 
miliona, 
nga mundi 
popull 


E lavdishme le t’jetë dita 
dhe hapi i p'arë 
në shekujt fillestarë! 

Do të kalojë fuqishëm jehona, 
do të shkëlqejë dielli i art- 
do të zhduket në botë 
do të shembet turpshëm robnia 
do të shkëlqejë jeta, lumnia. 

Dhe lumejt do të rrjedhin 
brengën tue përfshi 
në vdekje shekullore! 

Lumej plot gjallni 
me të zgjuemen fuqi 
të gërmuesve, 
të gërmueseve, 
të vuejtunve, 
të xhveshunve, 
të unshëmve 
në tanë tokën! 


Zbardhet nata e errët! 
Copëtohet shkambi-terr! 

E gjeli n’katund këndon, 

dhe agimi agon- 

në gjak mbi shkambin lahet 

dhe thit’errësi 

e me fuqi 

dita 

shkëlqen! 



SANDANSKI 
— poemë — 


Prej katundi ishte. 
Vorfënjak. 

Vuejtjet e tyne i dinte 
dhe luftën katundare 
qysh vocrrak. 

Fyellit i frynte 
dhent i kulloste 
e i habitun 

shpeshherë ndëgjonte: 
erën tue fishkllue 
fyelin tue fërfëllue 
dhe n’ahet e shpeshtë 
kangë cubash 
këndonte ... 

Mali i Pirinit 
(nanë e cubit) 
me qumësht i pari 
e ushqei: 

Mali i Pirinit 
(nanë e cubit) 
për luftë i pari 
e mësoi! 

Fyellit i frynte 
dhe rritej shqipe 
E1 Tep madhështor 
në Pirinin me bor’. 
Fyellit i frynte 
dhent i kulloste 
e qysh si fëmi 
shikonte: 


3 Vjersha 

T’jatin , 
flamurtar 

n’malin e Pirinit 

flamurin ka ngritë, 
popullin katundar 
nga Kresna në Razllog 
në luftë e ka pri. • • 

E mandej i mallkuem 
nga tirani i tërbuem 
e la në hi 
të nanës shtëpi. 

Me të vetët shëtiti 
nëpër botën mbarë, 
n’qytetin 
elargtë 
qëndroi 

Me çekiç n’dor’ qysh n’agim 

punonte pada deri n’ternm 

gozhdë n’këpucë 
farkonte, 

dhe mjerime t ldhta 
të jetës kujtontë 
gjatë netve të zjarrta 
andrronte. 

Jetoi 

n’mundime 
n’djers’ të fëlliqta- 

n’mes turpit, n’robni 
në ditë pulumni, 
por shqipe vetë, 
gjatë asaj jetë, 
ai pa naltësina 
të bardha-thepina. 

Gjoksin e hapi 
e n’ekstazë qëndroi, 

Çernishevskin, 

Pisarevin 
me etje 
lexoi. 


Në të bujshmen rini 
për Gocen ndëgjoi, 
për veprën e popullit 
të shenjtë 
e pasoi 

si shok besnik 
jetë dhe vdekje 
për veprën 
dhuroi. 

Me vrrull urrente 
errësinën robni 
për vdekje dashnonte 
vendin e tij 
e shkëlqei, 
e shkuel robninë 
e nisi 

titan n’malin Pirin. 

Në katunde 
e qytete 
e njeh çdo njeri 
plak dhe i ri 
Sandanskin 
mbretin 
e Pirinit! 

Nëpër Bansko e Razllog, 
Sresko e Nevrokop, 
ka t’gjanë mbretni 
gëzon t’madhe lavdi 
që mbret s’e ka asnji: 
për të gjith’ robët 
asht nanë, 
për anmiqt 
tmerr 

dhe dridhmë. 

Në luftë kur niset 
kulshedra çohet, 
vetëtima ndriçon 
dhe gjarpni fishkllon. 
Luftën kur e nis- 
hana gjezdis! 

Zemra e tij e ngrohtë 
sqetull vllaznore 
për çdo të mjeruem 
e të piklluem: 
i krishten, turk, 
grek ose vllah, 
për atë asht nji 
i barabartë 
vlla. 

E dora burrnore 
e egër si rrëfe 
që bie 

mbi tiranin e mallkue’ 
të dobtin me ndihmue 
të drejtin ta mbrojë 
t’i ahmerret 
të keqes me të keqe! 


NJI PUNTORIT 


Njeri të jesh, gjak të ngrohtë të kesh, 
me krye të mendosh, me krahë të punosh 
dhe prapë diçka i vdekun të jesh. 

Gjatë gjithë jetës dit’edhe natë 
të mundohesh edhe të përpiqesh 
dhe prapë të jesh i unshëm, i ngratë. 

Puntor i përvujtun: 

të mos kesh asgja, të vuejsh për gjithçka 
e ti e vllaznit tuej të bani çdo gja! 

Pallate të ndërtosh 
nëpër izbe të jetosh 
prej djepit deri në grop’ 
të jesh gjithnji rob. 

Nga mundi tuej 
të jetoj i huej! 

O vlla! Pështye këtë jetë 
me vllaznit tuej, me mundin tuej 
zhdukeni këtë botë 
dhe tjetër ndërtont- 
vllaznisht! 

